Keywords

Summary



Keywords

1. Liikmesriigi kohustuste rikkumise hagi – Vaidlusese – Kindlaksmääramine kohtueelses menetluses – Hilisem laiendamine – Lubamatus

(ELTL artikkel 258)

2. Energeetika – Süsivesinike geoloogilise luure, uurimise ja tootmise lubade andmis- ning kasutamistingimused – Direktiiv 94/22 – Süsivesinike geoloogilise luure, uurimise ja tootmisega seotud toimingutele juurde pääsemine ja nende teostamine – Diskrimineerimiskeeld – Siseriiklikud õigusnormid, millega seatakse sellistele toimingutele juurdepääsu eeltingimuseks kohustus omada asjaomase liikmesriigi territooriumil asukohta või tegevuskohta – Kohustuste rikkumine

(Euroopa Parlamendi ja nõukogu direktiiv 94/22, artikli 2 lõige 2)

3. Energeetika – Süsivesinike geoloogilise luure, uurimise ja tootmise lubade andmis- ning kasutamistingimused – Direktiiv 94/22 – Süsivesinike geoloogilise luure, uurimise ja tootmisega seotud toimingutele juurde pääsemine ja nende teostamine – Diskrimineerimiskeeld – Siseriiklikud õigusnormid, mis seavad soodsamasse olukorda üksuse, kes on juba teostanud geoloogilise luure ja uurimisega seotud toiminguid – Kohustuste rikkumine

(Euroopa Parlamendi ja nõukogu direktiiv 94/22, artikli 2 lõige 2)

4. Energeetika – Süsivesinike geoloogilise luure, uurimise ja tootmise lubade andmis- ning kasutamistingimused – Direktiiv 94/22 – Lubade andmine – Siseriiklik luba, mis koosneb maardla kasutusvaldusest ja loast – Siseriiklikud õigusnormid, mis näevad ette hanketeate avaldamise ja pakkumismenetluse korraldamise üksnes maardla kasutusvalduse seadmiseks – Lubatavus – Tingimused

(Euroopa Parlamendi ja nõukogu direktiiv 94/22, artikli 1 punkt 3 ning artikli 3 lõiked 1 ja 2)

5. Energeetika – Süsivesinike geoloogilise luure, uurimise ja tootmise lubade andmis- ning kasutamistingimused – Direktiiv 94/22 – Lubade andmine – Siseriiklik luba, mis koosneb maardla kasutusvaldusest ja loast – Siseriiklikud õigusnormid, mis seavad loa andmise sõltuvusse tagatise seadmisest – Lubatavus – Tingimused

(Euroopa Parlamendi ja nõukogu direktiiv 94/22, artikli 5 punkti 1 alapunkt a ja punkt 2, ning artikli 6 lõiked 1 ja 2)

6. Energeetika – Süsivesinike geoloogilise luure, uurimise ja tootmise lubade andmis- ning kasutamistingimused – Direktiiv 94/22 – Kohustus määratleda ja avaldada eelnevalt loa andmise kriteeriumid – Liikmesriik, kes avaldab pakkumuste hindamise kriteeriumide kategooriad ja viitab kriteeriumide täpse sisu osas muudele dokumentidele – Kohustuste rikkumine

(Euroopa Parlamendi ja nõukogu direktiiv 94/22, artikli 5 punkti 1 viies taane)

7. Liikmesriigid – Kohustused – Direktiivide täitmine – Liikmesriigi kohustuste vaieldamatu rikkumine

Summary

1. Vt otsuse tekst.

(vt punktid 28–30)

2. Liikmesriik, kes nõuab, et teises liikmesriigis asutatud ettevõtja, kes soovib saada süsivesinike geoloogilise luure, uurimise ja tootmise loa, peab omama selle liikmesriigi territooriumil asukohta või tegevuskohta juba enne loa saamist, rikub direktiivi 94/22 (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 2 lõikest 2 tulenevaid kohustusi, kui see nõue muudab juurdepääsu kavandatud majandustegevusele selle ettevõtja jaoks raskemaks, kui ettevõtja jaoks, kelle peamine asukoht on selles liikmesriigis.

(vt punktid 51, 102 ja resolutsioon)

3. Liikmesriik, kelle õigusnormid näevad ette soodsama olukorra viie aasta jooksul üksusele, kes on juba teostanud geoloogilise luure ja uurimisega seotud toiminguid, muutes nii raskemaks või suisa võimatuks selle, et üksus, kes ei viinud läbi asjaomaste maardlate geoloogilist luuret ega uurimist, saaks süsivesinike tootmise loa, rikub direktiivi 94/22 (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 2 lõikest 2 tulenevaid kohustusi.

Kuigi liikmesriikidel on lubatud tagada teatav hüvitis üksusele, kes on kandnud kulusid selleks, et koostada geoloogilised dokumendid oma geoloogilise luure ja uurimise käigus, ei saa selline hüvitis väljenduda kõnealustes õigusnormides ettenähtud vormis, minemata seejuures vastuollu reegliga, et kõigile üksustele tuleb tagada diskrimineerimata juurdepääs eeskätt süsivesinike tootmisega seotud toimingutele, mis on ette nähtud direktiivi 94/22 artikli 2 lõikes 2.

(vt punktid 61, 63, 102 ja resolutsioon)

4. Liikmesriik, kes on kehtestanud siseriikliku menetluse, mille alusel on loaks kasutada konkreetses geograafilises piirkonnas süsivesinike geoloogilise luure, uurimise või tootmise ainuõigust direktiivi 94/22 artikli 1 punkti 3 tähenduses ühteaegu nii maardla kasutusvaldus kui ka luba, ei riku kohustusi, mis tulenevad selle direktiivi artikli 3 lõikest 1, nähes ette, et üksnes maardla kasutusvalduse seadmine toimub pakkumismenetluse alusel, samas kui kasutusvaldajale loa andmine on seatud sõltuvusse üksnes teatud formaalsetest tingimustest.

Nimelt ei saa a priori välistada, et sellise süsteemiga on võimalik tagada, et lubade andmisel järgitakse menetlust, mille alusel võivad kõik huvitatud üksused esitada taotluse, nagu näeb ette selle direktiivi artikli 3 lõige 1.

Samuti ei ole asjaolu, et loaandmise menetluse puhul ei toimu direktiivi 94/22 artikli 3 lõike 2 kohast avaldamist, iseenesest nimetatud sättega vastuolus ega sellest tulenevalt vastuolus ka sama artikli lõikega 1.

(vt punktid 73, 74 ja 80)

5. Direktiivi 94/22 (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 5 punkti 2 koostoimes artikli 6 lõigetega 1 ja 2 lugemisest tuleneb, et liikmesriik võib loa andmise tingimuseks seada tagatise seadmise loaga kaetavate toimingute teostamise võimalike kahjulike tagajärgede heastamiseks, tingimusel et seda õigustab eriti tähtis riigi huvi või eriti tähtis avalik huvi, mis on seotud eeskätt keskkonnakaitsega, ja seda vaatamata sellele, et selline tagatis ei kuulu direktiivi 94/22 artikli 5 punkti 1 alapunkti a kohaldamisalasse.

(vt punktid 86 ja 87)

6. Liikmesriik, kes piirdub Euroopa Liidu Teatajas üksnes pakkumuste hindamise kriteeriumide kategooriate avaldamisega, viidates nende kriteeriumide täpse sisu osas muudele dokumentidele, mida on võimalik küsida siseriiklikult ametiasutuselt, selle asemel, et võtta vajalikud meetmed tagamaks, et loa andmise aluseks olevad kriteeriumid koostatakse ja avaldatakse Euroopa Liidu Teatajas enne taotluste esitamise tähtaja algust, rikub direktiivi 94/22 (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 5 punkti 1 viiendast taandest tulenevaid kohustusi.

(vt punktid 91, 92, 102 ja resolutsioon)

7. Vt otsuse tekst.

(vt punkt 98)